OpenLLM-France/wikimedia huggingface dataset:
# Torrente

«Torrente» té aquests significats:
* Biografies:
** Gaspar Torrente (1888-1970), líder del nacionalisme aragonès
** Gonzalo Torrente Ballester (1910-1999), novel·lista, crític, autor dramàtic i periodista espanyol
* Cinema: diverses pel·lícules espanyoles dirigides per Santiago Segura:
** Torrente, el brazo tonto de la ley (1998)
** Torrente 2: Misión en Marbella (2001)
** Torrente 3: El protector (2005)
** Torrente 4: Lethal crisis (2011)
** Torrente 5: Operación Eurovegas (2014)
* Miscel·lània:
** José Luis Torrente, el personatge principal de les anteriors, interpretat pel mateix Santiago Segura
** Torrente: El juego, un videojoc per ordinador, basat en les pel·lícules anteriors

## Vegeu també

* Torrent
# Ferran Truyols Despuig

Ferran Truyols Despuig (Palma, 21 d'octubre de 1850 - Palma, 14 de febrer de 1923) fou un aristòcrata i polític mallorquí, diputat i senador a Corts durant la restauració borbònica
Era fill de Francesc Truyols Salas, marquès de la Torre. També fou cavaller de l'Orde de Calatrava. El 1899 fou un dels hereus de la comtessa de Peralada Joana Adelaida Rocabertí de Dameto, i tingué la propietat tant del castell com de l'arxiu. Fou elegit diputat pel Partit Conservador per Palma a les eleccions generals espanyoles de 1903, i senador el 1907-1908 i 1910-1911. Fou avi de Jordi Truyols Dezcallar.

## Enllaços externs

* L'arxiu comtal de Peralada. Elements per a la seva història per Marià Baig i Aleu
* Fitxa del Congrés dels Diputats (castellà)
* Fitxa del Senat
# Bezas

Bezas és una localitat de la província de Terol situada a la comarca de la Serra d'Albarrasí, en l'espai protegit de Pinares de Rodeno.
S'hi arriba des de Terol per la carretera a-1513, de Terol a Toril, així com per pistes forestals des d'Albarrasí i Gea.
A 4 km es troba la casa forestal de Dornaque, convertida en el Centre d'Interpretació de la Natura del Rodeno.

## Història

Els orígens dels avantpassats de Bezas es troben als voltants del poble, en Las Tajadas, on trobem importants pintures rupestres de l'art llevantí.
Bezas fou un poble d'Albarrasí, fins que el 22 de novembre de 1843 que fou declarat municipi independent i es va assenyalar el terme municipal.
La primera constància escrita que tenim sobre els habitants de Bezas és de 1589, on queda clar el caràcter impetuós d'aquella gent amb aquestes paraules:"Cristianos nuevos", en la crida que fa el consell per "avezinar el lugar de Bezas, aldea de la Ciudad de Santa Mª de Albarrazin, por Cristianos Viejos que puedan ser un freno para no hacer y convertir tan a rienda suelta los insultos ladronicios y otros delitos tan atrozes y malos como se hacen". Amb posterioritat i després de l'expulsió dels moriscos el 1611 es van oferir donatius i terres a tothom que anés a viure al poble.
La Comunitat d'Albarrasí apareix dividida en quatre Sesmas o Sexmas, pobles associats per a l'administració de béns comuns. Bezas es troba a la sesma de Jabaloyas, juntament amb Jabaloyas, Terriente, Saldón, Valdecuenca, El Vallecillo, Toril i Masegoso.

## Festes

La primera setmana d'agost, de dijous a diumenge.

## Llocs d'interès

* Església: Església Parroquial de la Visitació de Nostra Senyora, segle xvi.
* La Llacuna
* Centre d'Interpretació de la Natura del Rodeno
* Pintures Rupestres
* Penya La Cruz
* Fuente Buena

## Enllaços externs

* Hosteria de BEZAS Arxivat 2009-02-01 a Wayback Machine. Las Majadillas
* Itineraris pel Paratge del Rodeno
* Fòrum de Bezas
# Eleccions legislatives portugueses de 1983

Les eleccions legislatives portugueses de 1983 es van celebrar el 25 d'abril de 1983, i hi va guanyar, amb una petita majoria, el PS, liderat per Mario Soares, que serà nomenat Primer Ministre de Portugal. Els líders dels partits més votats foren:
* APU, Álvaro Cunhal.
* PS, Mario Soares.
* PSD, Carlos Mota Pinto.
* CDS, Francisco Lucas Pires.

## Resultats

| Partit | vots | diputats | % |
| PS | 2.061.309 | 101 | ' ' |
| PPD/PSD | 1.554.804 | 75 | ' ' |
| APU | 1.031.609 | 44 | ' ' |
| CDS | 716.705 | 30 | ' ' |
| PDC | 39.180 | 0 | ' ' |
| PPM | 27.635 | 0 | ' ' |
| UDP | 27.260 | 0 | ' ' |
| UDP/PSR | 25.222 | 0 | ' ' |
| PCTP/MRPP | 20.995 | 0 | ' ' |
| POUS | 19.657 | 0 | ' ' |
| PSR | 13.327 | 0 | ' ' |
| LST | 11.500 | 0 | ' ' |
| OCMLP | 6.113 | 0 | ' ' |
| PDA | 5.523 | 0 | ' ' |
| Vots en Blanc | 42.494 | - | ' ' |
| Vots Nuls | 104.276 | - | ' ' |
| Participació | 5.707.695 | 250 | ' ' |

## Enllaços externs

* (portuguès) Comissão Nacional de Eleições Arxivat 2011-09-18 a Wayback Machine..
# Ceilândia Esporte Clube

El Ceilândia Esporte Clube és un club de futbol brasiler de la ciutat de Ceilândia al Districte Federal del Brasil.

## Història

El club va ser fundat el 23 d'agost de 1979, essent un dels clubs més antics del Distrito Federal. El club va ser dos anys campió estatal (2010 i 2012).

## Palmarès

* Campionat brasiliense:
** 2010, 2012

## Referències

* ↑ «Brazil - Distrito Federal - List of Champions». RSSSF. [Consulta: 20 juny 2014].

## Enllaços externs

* Web oficial
# Hendecàgon

En geometria, un hendecàgon és un polígon d'onze costats i, per tant, d'onze vèrtexs.
El nom "hendecàgon" prové de les paraules del grec antic "hendeka" (onze) i γωνία (gōnía, 'cantonada' o 'angle').
Els angles interns d'un hendecàgon sumen 1620º.

## Hendecàgon regular

Un hendecàgon és regular quan tots els seus costats i angles tenen la mateixa mesura. Els seus angles interiors mesuren 147.27 graus (=147 ${\tfrac {3}{11}}$ graus).
L'hendecàgon regular no és construïble amb regle i compàs.

### Perímetre

El perímetre d'un hendecàgon regular de costat $L$ és
    $P=11\cdot L$

### Àrea

L'àrea d'un hendecàgon regular de costat $L$ és
    $A={\frac {11}{4}}\cdot L^{2}\cot({\frac {\pi }{11}})\simeq 9.36564\cdot L^{2}.$
O bé, en funció de la apotema, $a_{p}$,
    $A=11\cdot a_{p}^{2}\cdot {\frac {\sin(\pi /11)}{\sin(9\pi /22)}}=11\cdot a_{p}^{2}\cdot \tan(\pi /11)$

## Vegeu també

* Polígon
* Polígon regular

## Referències

* ↑ «Hendecàgon». Gran Enciclopèdia Catalana. Barcelona: Grup Enciclopèdia Catalana.
* 1 2 3 Sapiña, R. «Calculadora de l'àrea i perímetre de l'hendecàgon regular» (en castellà). Problemas y ecuaciones. ISSN: 2659-9899 [Consulta: 1r juliol 2020].
* ↑ McClain, Kay «Glencoe mathematics: applications and connections» (en anglès). Glencoe/McGraw-Hill, 1998, pàg. 357.
* ↑ «hendecagon» (en anglès). [Consulta: 2 maig 2010].
* ↑ Loomis, Elias «Elements del plànol i de la trigonometria esfèrica: Amb les seves aplicacions a la mensuració, la prospecció i la navegació» (en anglès). Harper & Brothers, 1859, pàg. 65.
# Torrent de la Vilella (Solsonès)

El Torrent de la Vilella és un afluent per l'esquerra del Torrent de la Barata, a la Vall de Lord, que realitza tot el seu curs pel terme municipal de la Coma i la Pedra.
Neix a la Roca de Guixers i inicialment agafa la direcció predominant cap a les 7 del rellotge. 100 metres després del seu naixement salta per la cinglera del vessant meridional d'aquesta muntanya salvant un desnivell de 125 metres. Passa a llevant de la masia que li dona el nom i 1 km després del seu naixement rep per la seva esquerra la Rasa de la Mosquera i agafa sobtadament la direcció O-E que ja mantindrà fins a desguassar al Torrent de la Barata.

## Perfil del seu curs

Perfil del Torrent de la Vilella :
| metres de curs | 0 | 250 | 500 | 750 | 1.000 | 1.250 | 1.500 | 1.740 |
| Altitud (en m.) | 1.402 | 1.118 | 1.069 | 1.003 | 967 | 948 | 915 | 894 |
| % de pendent | - | 85,6 | 47,6 | 26,4 | 14,4 | 7,6 | 13,2 | 8,8 |

## Xarxa hidrogràfica

La xarxa hidrogràfica del Torrent de la Vilella, que també transcorre íntegrament pel terme municipal de la Coma i la Pedra, està constituïda per onze cursos fluvials la longitud total dels quals suma 8.784 m.

### Afluents destacables

   * La Rasa de la Mosquera

## Enllaços externs

   * Taula amb les dades detallades de la xarxa hidrogràfica de l'Aigua de Valls full de càlcul

## Referències

* ↑ Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
* ↑ Aquest topònim no figura al Nomenclàtor oficial de toponímia major de Catalunya, però sí a l'edició digital del mapa de Catalunya de l'ICC (escales 1:10.000 i 1:5.000).
# Emil Zschokke

Jacob Friedrich Emil Zschokke (Aarau, 5 de juny de 1808 - 10 de març) va ser un eclesiàstic i escriptor suís. Emil Zschokke fou el segon infant d'una família de dotze fills i una filla. El seu pare era l'escriptor alemany de nacionalitat suïssa Heinrich Zschokke. Després dels seus estudis a l'escola secundària d'Aarau, mamprengué d'aprendre l'ofici de llauner. Amb tot a partir de 1827 se n'anà a Berlín per a estudiar-hi teologia. Escrigué Der Heilige Gral (1872).

## Referències

* ↑ Historische Commission bei der königl. Akademie der Wissenschaften. Zschokke, Emil. 1.. München/Leipzig: Duncker & Humblot, 1900, p. 446.

## Enllaços externs

* «Bibliografia relacionada amb Emil Zschokke» (en alemany). Al catàleg de la Biblioteca Nacional d'Alemanya.
# Charles Camoin

Charles Camoin (Marsella, 1879 — París, 1965) va ser un pintor francès.
Va estudiar a l'École des Beaux-Arts on va ser influenciat per Gustave Moreau i Paul Cézanne. D'estil fauvista, es caracteritza per la utilització de tons suaus. Les seves obres van ser molt apreciades i es conserven principalment al Museu d'Art Modern de París i al Centre Georges Pompidou.

## Referències

* ↑ «Charles Camoin». Gran Enciclopèdia Catalana. Barcelona: Grup Enciclopèdia Catalana.
# First Dates (Cuatro)

First dates és un programa de televisió que s'emet en el canal Cuatro que es va estrenar el 17 d'abril de 2016.

## Mecànica

És un programa de cites en el qual deu desconeguts se sotmeten a una cita a cegues en un escenari que figura ser un restaurant. Les cinc parelles hauran de mantenir una conversa al llarg del sopar servit per assistents del programa, sota la coordinació del presentador Carlos Sobera, que exerceix d'amfitrió. Des de setembre i coincidint amb la nova temporada, s'ofereixen en Prime time setmanalment programes especials titulats 'Menú especial' on tenen segones oportunitats els personatges més variats i pintorescos que no van tenir sort en cites anteriors.

## Presentador i cambrers

* Carlos Sobera - Presentador - (2016-?)
* Matías Roure - Barman - (2016-?)
* Lidia Torrent - Cambrera i presentadora substituta - (2016-?)
* Yulia Demóss - Cambrera - (2016-?)
* Marisa i Cristina Zapata - cambreres
* Richard Pena - Veu en off que presenta als participants abans de començar el programa

## Episodis i audiències

El 17 d'abril de 2016 es va estrenar a Mediaset España el programa en mode multicanal (3.615.000 i 19,9%) per Telecinco, Cuatro, Factoría de Ficción, Divinity i Energy obtenint els següents resultats:
* Telecinco: 1.812.000 espectadors (10,0%).
* Cuatro: 941.000 espectadors (5,2%).
* Factoría de Ficción: 381.000 espectadors (2,1%).
* Divinity: 297.000 espectadors (1,6%).
* Energy: 184.000 espectadors (1,0%).

### Audiència mitjana de totes les edicions

| Temporada | Data | Programes | Cadena | Espectadors | Share |
| First dates: Primera temporada | 2016 | 107 | Cuatro | 1 228 000 | 8,2% |
| First dates: Segona temporada | 2016 - 2017 | 139 | Cuatro | 1 392 000* | 9,2%* |
| First dates: Tercera temporada | 2018 - 2019 | | Cuatro | | |

## Referències

* ↑ «Cuatro ficha a Carlos Sobera para jugar con citas a ciegas». El Periódico de Catalunya, 16-04-2016.
* ↑ «‘First Dates', el nuevo programa de citas de Carlos Sobera». La Vanguardia, 15-03-2016.
* ↑ «Carlos Sobera presentará un programa de citas en Cuatro». El País, 16-03-2016.
* ↑ «'First Dates' cita a los 'plantados' en su nuevo 'Menú especial'». Vertele, 24-09-2016. Arxivat de l'original el 2016-10-02. [Consulta: 7 març 2019].
# Bernat de Requesens i de Santacoloma

Bernat de Requesens i de Santacoloma (? - 1469), va ser virrei de Sicília en dues ocasions: 1439-1340 sota regnat d'Alfons el Magnànim i de 1463 a 1466 en el regnat de Joan II. Va estar al servei dels Trastàmara, igual que el seu pare, Lluís de Requesens i de Relat del qual n'heretà les senyories d'Altafulla i la Nou, a les quals va unir, per compra, els castells de Castellet i l'Arboç i el feu de Marsala al regne de Sicília. Els seus descendents s'establiren en aquest regne.
El rei li concedí privilegi de noblesa (1458) i el títol de camarlenc, justificat pels seus serveis en el primer setge de Nàpols, les guerres contra Castella, contra el turc i per la conquesta d'Ancona.

## Referències

* NEGRE I PASTELL, Pelai. El Linaje de Requesens. Anales del Instituto de Estudios Gerundenses. Año 1955. Vol. 10.
# Emenista

Emenista bisinuosa és una espècie d'aranya araneomorfa de la subfamília Erigoninae, dins de la família Linyphiidae. És l'únic membre del gènere monotípic Emenista.
Fou descrita per primera vegada per Eugène Louis Simon l'any 1894,

## Distribució

És un endemisme de l'Índia.

## Referències

* ↑ Platnick, 2011: The world spider catalog 12.0 (American Museum of Natural History).
* ↑ Simon, E. Histoire naturelle des araignées. Roret, 1894. DOI 10.5962/bhl.title.51973.
* ↑ «Gen. Emenista Simon, 1894». . Natural History Museum Bern, 2019. DOI: 10.24436/2.

## Enllaços externs

* a ION (anglès)
* Nomenclator Zoologicus (anglès)
# Golf de Campeche

El golf de Campeche és un ampli golf interior que forma part del Golf de Mèxic, situat dintre del mar territorial mexicà.
El golf de Campeche es troba vorejant el litoral sud ponent de la península de Yucatán i inclou, des del seu extrem occidental, una part del litoral de l'estat de Veracruz, tot el litoral dels estats de Tabasco i de Campeche, i, en el seu extrem oriental, una petita part del litoral de l'estat de Yucatán. Hi ha certa confusió, per una traducció indeguda del terme en anglès, com la badia de Campeche, quan aquesta última és només una cala menor, en comparació amb la conca denominada golf de Campeche.

## Referències

* ↑ «General Facts about the Gulf of Mexico» ( PDF) (en anglès). Gore, 1992.
* ↑ Ordonez, Ezequiel «Principal Physiographic Provinces of Mexico» (en anglès). AAPG Bulletin, 20, 1936. DOI: 10.1306/3D932E2E-16B1-11D7-8645000102C1865D. ISSN: 0149-1423.
* ↑ Fucugauchi, J. Urrutia «The ocean basins and margins Volume 3: The Gulf of Mexico and the Caribbean» (en castellà). Geofísica Internacional, 20, 2, 01-04-1981, pàg. 129–131. DOI: 10.22201/igeof.00167169p.1981.20.2.172. ISSN: 2954-436X.
# Ormea

Ormea (piemontès Orméa, italià Ormea) és un municipi italià, situat a la regió del Piemont. L'any 2007 tenia 1.860 habitants. La seva fracció de Viosena està situada a la Val Ròia, dins de les Valls Occitanes. Limita amb els municipis d'Alta, Armo (Impèria), la Briga Auta, Cabraüna, Cos (Impèria), Frabosa Sobrana, Garès, Millà, Nasin, Pornàs (Impèria), Roburent i Ròcafòrt.

## Administració

Llista d'alcaldes :
| Període | Identitat | Partit |
| 2004- | Massimo Seno | Centreesquerra |
# Trematosauroïdeus

Els trematosauroïdeus (Trematosauroidea) són un grup important d'amfibis temnospòndils que van viure al període Triàsic. Van prosperar breument durant el Triàsic inferior, trobant-se per tot el món abans de la seva decadència al començament del Triàsic mitjà, tot i que el grup van sobreviure fins al Triàsic superior. La família més gran i més especialitzada de trematosauroïdeu, els trematosàurids, són els únics amfibis que s'han adaptat a un estil de vida marina.

## Referències

* Trematosauroidea a Palaeos Arxivat 2010-01-04 a Wayback Machine.
# First Harvest 1984-92

First Harvest 1984-92 és un àlbum recopilatori que recorre la discografia del grup new wave alemany Alphaville, des del seu primer àlbum Forever young fins al 1992. Hi ha temes que van ser retocats, com és el cas de A Victory Of Love o Sound Like A Melody.

## Llista de temes

* Big In Japan
* Sound Like A Melody
* Sensations
* The Mysteries of Love
* Lassie Come Home
* Jerusalem
* Dance With Me
* For A Million
* A Victory Of Love
* The Jet Set
* Red Rose
* Romeos
* Summer Rain
* Forever Young
* Big In Japan [Remix]
# Centre històric de Porto

El centre històric de Porto, és l'àrea més antiga de la ciutat de Porto que està inscrita a la llista del Patrimoni de la Humanitat de la UNESCO des del 1996. Inclouen les freguesies de Sé, São Nicolau, Vitória i de Miragaia.
Malgrat tots els avenços i canvis que durant els temps s'han produït al centre històric de Porto, el conjunt urbà basat en el vell nucli medieval ofereix una imatge de coherència i homogeneïtat. Suggereix immutabilitat i permanència en el temps, el que proporciona un exemple únic d'un paisatge urbà dotat d'identitat, caràcter fort i qualitat estètica.
Construïda en els pujols que dominen la desembocadura del riu Duero, és un exemple de paisatge urbà amb més de deu segles d'història. El seu creixement continu, lligat sempre al mar (d'aquí prové el seu nom, va ser el seu port el principal equipament que va fomentar el desenvolupament de la ciutat) pot ser vist en nombrosos monuments, de la catedral i el cor romànic, al neoclàssic Palau de la Borsa o a la típicament portuguesa església de Santa Clara, d'estil manuelí.

## Monuments

| Alminhas da Ponte Antigo Clube dos Ingleses Cadeia da Relação Capella dels Sastres Capela de Nossa Senhora da Silva Capela do Senhor dos Passos Capela da Nossa Senhora do Ó Casa do Beco dos Redemoinhos Casa do Cabido Casa do Despacho da Ordem Terceira de São Francisco Casa do Infante Casa dos Maias Casa da Rua de D. Hugo n.° 5 Casa da Rua da Reboleira, n.º 59 Casa da Rua de São Miguel, n.° 4 Chafariz da Colher Chafariz da Rua Escura Chafariz da Rua de São João Chafariz da Rua das Taipas Chafariz das Virtudes Cubelo reconstruído da Cerca Velha Edifício na Rua das Taipas, 76 Estació de São Bento Estàtua eqüestre de D. Pedro IV Factoria Anglesa Fontanário do Largo da Sé Fonte da Rua das Taipas Eslglésia de la Misericòrdia Igreja de Nossa Senhora do Patrocínio (Recolhimento do Ferro) Igreja de Nossa Senhora da Vitória | Igreja da Ordem do Terço Igreja de Santa Clara Igreja de Santo Ildefonso Igreja de São Bento da Vitória Igreja de São Francisco Igreja de São João Novo Igreja de São José das Taipas Igreja de São Lourenço ou Igreja dos Grilos Igreja de São Nicolau Església i Torre dels Clergues Mercado Ferreira Borges Monumento ao Infante D. Henrique Mosteiro da Serra do Pilar (em Vila Nova de Gaia) Muralha Primitiva Muralhas Fernandinas Museu de Guerra Junqueiro Ourivesaria Cunha Paço Episcopal do Porto Palácio da Bolsa Palácio de São João Novo Pilares da Ponte Pênsil Ponte Luís I Praça da Ribeira Restaurante Comercial Ruína Medieval da Casa da Câmara Catedral de Porto Teatro Nacional de São João Torre da Rua de Baixo Torre da Rua de D. Pedro Pitões |

## Referències

* ↑ http://whc.unesco.org/en/list/755
# Histoire des Chênes de l'Amérique

Histoire des Chênes de l'Amérique, (abreujat Hist. Chênes Amér.), és un llibre amb il·lustracions i descripcions botàniques que va ser escrit pel botànic, briòleg i explorador francès; André Michaux. Va ser publicat a París a l'any 1801.

## Referències

* ↑ a Tropicos

## Enllaços externs

* a IPNI
# Granite Quarry

Granite Quarry és una població dels Estats Units a l'estat de Carolina del Nord. Segons el cens del 2000 tenia 2.175 habitants.

## Demografia

Segons el cens del 2000, Granite Quarry tenia 2.175 habitants, 871 habitatges i 627 famílies. La densitat de població era de 357,3 habitants per km².
Dels 871 habitatges en un 36,5% hi vivien nens de menys de 18 anys, en un 56,4% hi vivien parelles casades, en un 10,9% dones solteres, i en un 27,9% no eren unitats familiars. En el 23,2% dels habitatges hi vivien persones soles el 10,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,5 i el nombre mitjà de persones que vivien en cada família era de 2,94.
Per edats la població es repartia de la següent manera: un 26,1% tenia menys de 18 anys, un 8,1% entre 18 i 24, un 30,6% entre 25 i 44, un 21,6% de 45 a 60 i un 13,7% 65 anys o més.
L'edat mediana era de 37 anys. Per cada 100 dones de 18 o més anys hi havia 91,4 homes.
La renda mediana per habitatge era de 41.645 $ i la renda mediana per família de 48.750 $. Els homes tenien una renda mediana de 32.286 $ mentre que les dones 26.285 $. La renda per capita de la població era de 18.633 $. Entorn del 6,4% de les famílies i el 7,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Granite Quarry». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Granite Quarry». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Oktiabrski (Pàvlovskaia)

Oktiabrski - Октябрьский (rus) és un possiólok del krai de Krasnodar, a Rússia. Es troba a la vora del Sukhoi Txelbas, a 21 km al sud-oest de Pàvlovskaia i a 114 km al nord-est de Krasnodar, la capital. Pertanyen a aquest municipi les poblacions de Nàberejni, Beissujok, Leninodar, Sredni Txelbas i Iujni.
# Estanys de Carboneres

Els Estanys de Carboneres és un conjunt de llacs d'origen glacial, situat a uns 2.475 msnms els dos d'avall i a uns 2.530 els dos d'amunt, a la capçalera del Flamisell, al Pallars Jussà, al nord-est del poble de Cabdella, en el terme municipal de la Torre de Cabdella.
La seva conca està formada pel Sobremonestero a llevant, i el Tossal del Prat a migdia, a la zona més alt del nord del terme de la Torre de Cabdella. Pertany al grup de vint-i-sis llacs d'origen glacial de la capçalera del Flamisell, interconnectats subterràniament i per superfície entre ells i amb l'Estany Gento com a regulador del sistema. Rep les aigües de les muntanyes que els envolten i aboquen les seves aigües a l'Estany Morto.

## Referències

* ↑ Institut Cartogràfic de Catalunya
# Entitat molecular

Una entitat molecular és tot aquell àtom, molècula, ió, parella iònica, radical, ió radical, complex, etc. estructuralment o isotòpica identificable com entitat separadament identificable.
És un terme que s'empra per a unitats singulars, independentment de la seva naturalesa, mentre que el terme espècie química indica grups o conjunts d'entitats moleculars. El nom d'un compost es pot referir a l'entitat molecular corresponent o a l'espècie química; per exemple, metà pot indicar una molècula, CH₄, (entitat molecular) o una quantitat molar especificada o no (espècie química) que pren part en una reacció química. Ambdós conceptes es poden diferenciar a les següents frases:
* El metà té estructura tetragonal (entitat molecular).
* La concentració de metà en l'atmosfera és alta en l'hemisferi nord (espècie química).
Tanmateix el grau de precisió d'aplicació d'ambdós termes depèn del context.

## Referències

* ↑ McNaught, A.D.; Wilkinson, A. IUPAC. Compendium of Chemical Terminology, the "Gold Book" (en anglès). 2a edició. Oxford: Blackwell Scientific Publications, 1997. DOI 10.1351/goldbook.M03986.. ISBN 0-9678550-9-8 [Consulta: 11r desembre 2001].